สังคมข่าวหุ้นเกียรติก้อง ว่องไวยากร
หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพุธที่ 2 กันยายน พ.ศ. 2558
2 ก.ย. 2558

หนังสือพิมพ์รายวัน “ข่าวหุ้นธุรกิจ” กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันพุธที่ 2 กันยายน พ.ศ. 2558
*******คลอดแพ็กเกจกระตุ้นกำลังซื้อ *******ครม.ไฟเขียวมาตรการกระตุ้นเศรษฐกิจแล้ว วงเงินเกินคาด 1.36 แสนล้านบาท นี่แค่ระลอกแรก แต่จะมีตามมาอีก การทุ่มงบประมาณครั้งนี้คาดว่าจะมีหุ้นหลายกลุ่มได้รับอานิสงส์ ทั้งกลุ่มค้าปลีก พาณิชย์ เช่าซื้อกลุ่มวัสดุก่อสร้าง กลุ่มนอนแบงก์ และรับเหมาขนาดเล็ก แต่เมื่อมีข่าวดี ก็ต้องมาเจอตัวเลขดัชนีผู้จัดการฝ่ายจัดซื้อ หรือ PMI ภาคการผลิตของจีนในเดือนส.ค.ปรับตัวลงแตะ 49.7 จากระดับ 50 ในเดือนก.ค. ซึ่งถือว่าเป็นแนวโน้มที่ไม่ดีต่อตลาดหุ้นทั่วโลก รวมทั้งประเทศไทย นอกจากนี้เฟดก็ยังลังเลที่จะขึ้นดอกเบี้ย ทำให้บรรยากาศการลงทุนเกิดการผันผวนวานนี้ร่วงไป 20 จุดตามตลาดภูมิภาค
***** SCC รับแผนกระตุ้นเศรษฐกิจ และน่าจะได้ประโยชน์จากการเร่งเดินหน้ากระตุ้นการลงทุนทั้งขนาดเล็ก ขนาดกลาง และขนาดใหญ่ โอกาสไปต่อมีอีกเยอะ
******LIT เป็นอีกตัวหนึ่งที่น่าสนใจ คาดว่าจะได้รับผลประโยชน์จากการกระตุ้นเศรษฐกิจรากหญ้าไม่น้อย พอร์ตสินเชื่อเอสเอ็มอีของบริษัทยังคงเติบโต หลังจากช่วงครึ่งแรกของปีนี้มียอดปล่อยสินเชื่อรวมทุกผลิตภัณฑ์ 2.2 พันล้านบาท หรือเพิ่มขึ้น 93% เมื่อเทียบกับครึ่งปีแรกของปี 2557 ที่มียอดปล่อยสินเชื่อรวมอยู่ที่ 1.1 พันล้านบาท
****ML ขานรับดีลกับญี่ปุ่น วิ่งมาเกยแถวๆ 2 บาท นับว่าเจ้าแรงพอสมควร หุ้นตัวนี้ถือว่าราคายังไม่แพง ถ้าเทียบกับตัวอื่นที่ขึ้นไปมากก่อนหน้านี้ ดังนั้นจึงมีแรงซื้อเข้ามามากในช่วงนี้
*****TRC มีบิ๊กล็อตมาที่ 2.20 บาท สูงกว่าราคาในกระดาน งานนี้ขาใหญ่โยนหุ้นกันเองเท่านั้นไม่มีอะไรในกอไผ่ แต่ราคาที่ต่ำกว่า ราคาบิ๊กล็อตถือว่าปลอดภัย พอถึงเวลาขึ้นรอบใหม่มีกำไรแน่นอน
********AJD ขึ้นมาอย่างต่อเนื่อง ดีลร่วมทุนใกล้คลอดแล้ว ทางผู้ร่วมลงทุนจีนและไทยคุยกันเข้าใจกันดี งานนี้ได้เห็นดีลใหญ่แน่นอน ใครที่ติดดอยอยู่แถวๆ 3-5 บาทรออีกไม่นาน
****** CNT เป็นอีกบริษัทหนึ่งที่ได้รับผลกระทบจากงานภาครัฐที่ล่าช้า แต่ก็ยังมั่นใจปีนี้พลิกมีกำไร หลังผ่านจุดต่ำสุดในปีก่อนที่มีผลขาดทุน 350 ล้านบาท แม้เป้าหมายรายได้ที่ระดับ 7 พันล้านบาทในปีนี้จะต่ำกว่าปีก่อน
******* CPN เป็นหุ้นอีกตัวหนึ่งที่ได้รับผลกระทบจากเหตุการณ์วางระเบิด แต่บริษัทมั่นใจกำไรสุทธิปีนี้ดีกว่าปีก่อน โตตามเป้า 8-10% เนื่องจากครึ่งปีหลังเป็นช่วงไฮซีซั่น
******LOXLEY ทนไม่ไหวลดเป้ารายได้ปีนี้ลง 20% หลังโดนกระแสเศรษฐกิจขาลงกระหน่ำซ้ำเติม แถมโครงการลงทุนของภาครัฐบาลที่เลื่อนออกไปจากเดิม ในขณะนี้หวยออนไลน์ก็ไม่รู้ว่าจะทำหรือไม่ทำ แต่ก็ยังมั่นใจว่าจะไม่วืด
******บมจ.ไอร่า แคปปิตอล AIRA ส่งบริษัทร่วมทุน AIRA &amp; AIFUL คลอดสินเชื่อ Consumer Finance ภายใต้โปรดักต์ A Money ดีเดย์ เปิดให้บริการ 2 สาขา ย่านสีลม และลาดกระบัง 1 กันยายนนี้* ตั้งเป้ายอดสินเชื่อในปีแรกไม่ต่ำกว่า 1,000 ล้านบาท พร้อมวางเป้าหมายยอดสินเชื่อรวม 3 ปี ไม่น้อยกว่า 5,000 ล้านบาทและนักบริหารมือดี “วิเชียร เมฆตระการ” นั่งเป็นประธานบริษัทวางนโยบาย ขณะที่“คัทสุฮิโกะ มาโดโนะ” ประธานเจ้าหน้าที่บริหาร มั่นใจภายใน 3 ปี ก้าวขึ้นเป็น 1 ในผู้ให้บริการหลักธุรกิจด้านการให้บริการสินเชื่อส่วนบุคคลของประเทศ *พร้อมขยายฐานลูกค้าไม่ต่ำกว่า 500,000–1,000,000 ราย ภายใน 3-5 ปี
 